A ficción ye a creyación de mundos y historias imachinarias a partir de l'arte, más que más a literatura. Istos mundos tienen os suyos propios personaches y reglas, si bien siempre tienen una conexión con a realidat, ya sía porque en prenen bells elementos de referencia u porque la contradicen. S'oposa a los cheneros no ficticios, como lo ensayo u os de periodismo, encara que bellas corrients filosoficas reclamen que tot ye en cierta mesura ficción, ya que no existe a obchectividat en a entrepitación u bella cosa externa a la mente (ideyalismo radical).